Številka: 477-87/2021/29

VSEM ZAINTERESIRANIM KUPCEM

Datum: 8. 4. 2022

**Zadeva: Razpis za prodajo neregistriranega osebnega vozila znamke CITROEN C5, 2.0, VIN: VF7DCRHZB76512950, letnik 2004, po metodi neposredne pogodbe**

Ministrstvo za javno upravo, na podlagi 52. člena v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in št. 79/18 – ZSPDSLS-1),

**O B J A V L J A R A Z P I S**

za prodajo neregistriranega osebnega vozila znamke CITROEN C5, 2.0, VIN: VF7DCRHZB76512950, letnik 2004, po metodi neposredne pogodbe. Podrobnejše informacije so navedene v povabilu k oddaji ponudbe, ki je priloga 1 te namere.

|  |  |  |
| --- | --- | --- |
| Pripravila:  Marija Petek  sekretarka |  |  |

|  |  |
| --- | --- |
|  | po pooblastilu št. 1004-113/2015/64  z dne 15. 4. 2021  Maja Pogačar  generalna direktorica  Direktorata za stvarno premoženje |

Priloga:

* kot v tekstu

**POVABILO K ODDAJI PONUDBE ZA NAKUP neregistriranega osebnega vozila znamke CITROEN C5, 2.0, VIN: VF7DCRHZB76512950, letnik 2004, po metodi neposredne pogodbe**

1. **Osnovni podatki**

Postopek prodaje se vodi skladno z 52. členom ter v povezavi s 77. členom Zakona o stvarnem premoženju države in samoupravnih lokalnih skupnosti (Ur. l. RS, št. 11/18 in št. 79/18- ZSPDSLS-1) kot faza: ***pogajanja z zainteresiranimi kupci za sklenitev neposredne pogodbe***, zato organizator vabi zainteresirane kupce k oddaji ponudbe za nakup.

|  |  |
| --- | --- |
| Organizator: | Ministrstvo za javno upravo, Tržaška cesta 21, 1000 Ljubljana |
| Upravljavec premičnega premoženja: | Ministrstvo za javno upravo, Tržaška cesta 21, 1000 Ljubljana |

1. **Predmet prodaje**

Predmet prodaje je:

**neregistrirano osebno vozilo znamke CITROEN C5, 2.0, VIN: VF7DCRHZB76512950, letnik 2004**

|  |  |
| --- | --- |
| Moč motorja | 80 kW |
| Št. prevoženih kilometrov | 273095 |
| Barva vozila | Rdeča, E3D |
| Motor B/D | D |
| Dodatna oprema | / |
| Poškodbe vozila | - Razne poškodbe po vsej karoseriji.  - Zanemarjena in umazana notranjost vozila.  - Vozilo ne vžge. |
| Drugo (vozno/nevozno stanje, pnevmatike,…) | / |

1. **Ponudbena cena in sklenitev pogodbe**

Ponudbena cena za **neregistrirano osebno vozilo znamke CITROEN C5, 2.0, VIN: VF7DCRHZB76512950, letnik 2004,** mora biti **najmanj 500,00 EUR**, pri čemer cena predstavlja končni znesek kupnine.

**V kolikor bo v roku prispela več kot ena ponudba, se bodo z zainteresiranimi osebami opravila dodatna pisna pogajanja o ceni in o morebitnih drugih pogojih pravnega posla.**

Pogodba bo sklenjena s tistim ponudnikom, ki bo ponudil najvišjo odkupno ceno in v zadnjih šestih mesecih ni imel blokiranega TRR ter ima na dan odpiranja ponudb plačane vse davke in prispevke ter poravnane vse obveznosti do Republike Slovenije.

Ponudba se odda z vsebino iz priloge 2 te objave.

Cene in drugi elementi ponudbe, ponujeni na pogajanjih, so zavezujoči.

V kolikor najugodnejši ponudnik na podlagi zavezujoče ponudbe ne podpiše pogodbe, se mu zaračunajo stroški hrambe predmeta pogodbe od dneva prejema poziva k podpisu pogodbe do izteka roka za podpis pogodbe. Stroški hrambe znašajo 5,24 EUR na dan (cena z vključenim DDV).

Vse morebitne stroške v zvezi s prenosom lastništva plača kupec.

Premičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

1. **Način in rok plačila kupnine**

Kupnina se plača v 8-ih dneh po sklenitvi pogodbe, na račun in s sklicem, dogovorjenim s pogodbo.

Plačilo celotne kupnine v določenem roku je bistvena sestavina pravnega posla.

1. **Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudniki pošljejo ponudbe oziroma jih osebno prinesejo v zaprti pisemski ovojnici z navedbo »NP 477-87/2021 – NE ODPIRAJ« na naslov: Ministrstvo za javno upravo, Tržaška cesta 21, Ljubljana. **Kot popolna ponudba se šteje tista, ki vsebuje:**

1. izpolnjen in lastnoročno podpisan obrazec, ki je priloga 2 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Za dokumentacijo, ki bo poslana oziroma bo osebno prinesena na sedež organizatorja prodaje se šteje, da je pravočasna, če na naslov organizatorja javnega zbiranja ponudb prispe **do 4. 5. 2022 do 15.00 ure.**

*Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

**Ponudbe, predložene po izteku roka in nepopolne ponudbe bodo izločene iz postopka.**

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem zbiranju ponudb.

1. **Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Nacrtovanje-2021/OBVESTILO-ravnanje-s-stvarnim-premozenjem.docx>.

1. **Dodatna pojasnila in ogled**

Osebno vozilo se hrani pri Avtotransporti Kastelec, Kastelec Lado s.p., Adamičeva cesta 57, Grosuplje. Vozilo si je mogoče ogledati od ponedeljka do petka med 7:00 in 15:00 uro. Vsi zainteresirani kupci se morajo na ogled vozila najaviti vsaj 1 dan pred predvidenim datumom ogleda na e-naslov: [imv@at-kastelec.si](mailto:imv@at-kastelec.si). Ogled traktorja je mogoč skladno z vladnimi ukrepi za zajezitev širjenja bolezni COVID-19 in priporočili NIJZ.

Ponudniki lahko postavijo vprašanja in zahteve za dodatna pojasnila kontaktni osebi:

|  |  |
| --- | --- |
| Ime in priimek: | Marija Petek |
| Elektronski naslov:  Tel. št.: | marija.petek@gov.si  01 478 83 34 |

1. **Opozorilo**

Organizator si pridržuje pravico, da lahko do sklenitve pravnega posla brez odškodninske odgovornosti postopek prodaje ustavi oziroma ne sklene pogodbe z uspelim ponudnikom.

Ljubljana, dne 8. 4. 2022

|  |  |
| --- | --- |
|  | po pooblastilu št. 1004-113/2015/64  z dne 15. 4. 2021  Maja Pogačar  generalna direktorica  Direktorata za stvarno premoženje |







